Segurament, el més estrany que mai hauríem imaginat degut a la situació d'emergència sanitària per la pandèmia de la COVID-19 i, en la memòria, els efectes provocats en l'anterior curs acadèmic.
Des de Joventut s'ha vist necessari dedicar un butlletí de manera específica a l'educació i més tenint present com aquesta situació està accentuant les desigualtats socioeducatives.
Per això, en aquest butlletí ens centrem en l'educació entesa en el seu sentit més ampli, intentant visualitzar i posar en valor les diferents situacions socioeducatives juvenils.
Hi trobareu documentació, programes i altres recursos, notícies d'actualitat i l'agenda formativa.
Finalment, us encoratgem a llegir l'article redactat per l'equip ManresaJove i l'editorial de la directora general de Joventut.
Laia Girós Barrés, directora general de Joventut
Les polítiques de joventut són una via ineludible per abordar les desigualtats educatives de les persones joves
Guia d'estratègies de millora educativa
Eina d'orientació i de suport al treball directe amb joves que la Direcció General de Joventut de la Generalitat de Catalunya va publicar el 2016 per posar en valor la incidència de les polítiques de joventut en la trajectòria educativa dels i les joves catalans.
Informe Bretxes digitals i educació
Informe de la Fundació Ferrer i Guàrdia que analitza les diverses dimensions de la bretxa digital que afecta els infants i joves, i la incorporació de les TIC al sistema educatiu i a l'aprenentatge.
Es constata que el seu origen són les desigualtats socials.
En aquesta versió de l'informe s'afegeixen reflexions sobre com s'han agreujat les desigualtats digitals durant el confinament.
Desigualtats d'Aprenentatge en Confinament
Es tracta d'un projecte a partir d'una enquesta adreçada a famílies amb infants i joves entre 3 i 18 anys escolaritzats entre P3 i l'educació post-obligatòria per analitzar l'impacte del tancament dels centres educatius, posant el focus en les desigualtats d'aprenentatge que la situació de confinament va agreujar.
Mesures de xoc i reformes prioritàries davant la crisi de la COVID-19
En aquest informe la Fundació Bofill proposa un seguit de mesures d'actuació prioritàries en relació amb la situacions de desigualtats educatives que la crisi de la COVID-19 ha generat.
Apunten "mesures de xoc" dirigides a contenir les conseqüències desigualadores de l'absència de classes i les vacances d'estiu i plantegen un conjunt de reptes i àmbits de reforma, per garantir el dret a l'educació durant la crisi de la COIVID-19 i garantir la recuperació educativa dels propers anys des de la perspectiva d'equitat.
El procés d'acompanyament socioeducatiu d'adolescents i joves des del medi obert
La Federació d'Entitats d'Atenció i d'Educació a la Infància i l'Adolescència (FEDAIA) recull en aquesta publicació algunes reflexions sorgides en un espai de debat entre professionals de les entitats sòcies de FEDAIA i ens locals de la demarcació de Barcelona.
Mentoria Social: Una eina per treballar la cohesió i la transformació social
En aquesta publicació trobareu un recull de publicacions d'especialistes de la mentoria social d'arreu del món a partir de les quals es presenten aspectes clau i nous projectes i accions de mentoria.
Des de la Xarxa Nacional d'Emancipació Juvenil (XNEJ) s'impulsa una cartera de serveis temàtica.
En aquest cas, la d'educació inclou recursos per a l'impuls i el funcionament dels serveis i equipaments juvenils com suport tècnic, documentació, xarxes de treball, programes i serveis...
Criteris de represa del lleure educatiu durant el curs escolar 2020-21
La Direcció General de Joventut estableix en un document les pautes que han de permetre organitzar activitats d'educació en el lleure amb persones menors de 18 anys per garantir que continuïn sent segures més enllà de l'estiu.
És un projecte de la Fundació Bofill que treballa perquè la crisi de salut que estem vivint no generi una crisi educativa.
Per això a obrimeducació.cat hi ha diferents iniciatives: una agenda de mesures educatives urgents, un mapa de reptes a resoldre de forma oberta i col·laborativa en època de coronavirus, un espai per compartir reflexions, aprenentatges i recursos i un manifest.
Destaquem el document Què poden fer els ajuntaments per reduir l'abandonament escolar prematur?
Aquesta aliança aplega nombrosos ajuntaments, centres educatius, entitats, equipaments, recursos i iniciatives de tot tipus que comparteixen un manifest i una sèrie de compromisos al voltant del treball per millorar l'equitat educativa per garantir la igualtat d'oportunitats per a tothom, connectant tots els aprenentatges, els diversos agents educatius que treballen al territori i promovent itineraris d'aprenentatge personalitzat, connectant el dins i fora escola.
Les activitats del Fem Tec! tenen per objectiu principal difondre l'emprenedoria com a actitud vital, partint del reconeixement de l'educació no formal com a instrument per a la transmissió de conceptes, valors i capacitació del jovent.
Es tracta d'activitats, dissenyades des d'una perspectiva neuroeducativa, que promouen l'experimentació a l'entorn d'un centre d'interès atractiu per a joves i adolescents, i afavoreix el plaer de la descoberta com a motor per a l'aprenentatge.
Recentment han incorporat un apartat específic d'activitats per reiniciar el treball amb joves després del confinament.
Espai web de la Diputació de Barcelona amb recursos, informacions, documents i iniciatives impulsades per donar resposta a l'impacte que la pandèmia de la COVID-19 està produint en el món local.
Inclou unes guies de política educativa local sobre l'aplicació de les polítiques educatives en l'àmbit municipal, orientats a electes i càrrecs directius municipals amb responsabilitats en l'àmbit de l'educació (abandonament escolar prematur, planificació de l'equitat... entre d'altres).
Autodiagnosi municipal per a l'equitat
El projecte Obrim l'educació de la Fundació Jaume Bofill ofereix un seguit de formularis d'autodiagnosi adreçada als ens locals per tal de reflexionar sobre tres àmbits d'actuació bàsics en una política educativa local que busqui igualar oportunitats i ser realment equitativa: la lluita contra l'absentisme, l'educació més enllà de l'escola i l'estiu educador.
XARXES DE TREBALL I ALTRES ORGANISMES
És un projecte de diferents entitats del Tercer Sector que optimitza els avantatges d'innovar i de treballar de manera conjunta, i oferir una millor atenció a les persones que atenen, treballant aspectes transversals, coordinant i compartint l'expertesa dels diferents serveis i projectes i facilitant la gestió dels recursos.
La Fundació Marianao és una entitat sense afany de lucre que, des de l'any 1985, desenvolupa projectes socioeducatius al servei de la comunitat, amb la finalitat de promoure el desenvolupament personal i comunitari a Sant Boi de Llobregat i el Baix Llobregat.
Federació d'Entitats d'Atenció i d'Educació a la Infància i l'Adolescència (FEDAIA)
Plataforma que agrupa a Catalunya el conjunt d'entitats que treballen amb infants, joves i famílies en situació de risc d'exclusió social o desemparament.
El seu objectiu principal és avançar en els drets de la infància i l'adolescència, tant a nivell personal, social com polític, des d'una perspectiva que garanteixi la qualitat de vida de la infància, l'adolescència i les famílies a Catalunya, especialment dels més vulnerables.
Fira d'orientació acadèmica que organitza la Xarxa TET d'aquesta comarca.
Habitualment se celebra a Granollers i enguany han celebrat l'onzena edició però de manera virtual degut a la situació d'emergència.
Aquest nou format tot i que té les seves limitacions, ha permès poder recollir de manera sistematitzada tota l'activitat (xerrades, infografies...).
Xerrades sobre beques i estudis postobligatoris.
El Servei de Joventut del Consell Comarcal del Berguedà, durant el període de confinament a l'abril, van organitzar en línia les tradicionals xerrades sobre beques i estudis postobligatoris.
Setmana de la informació i l'orientació professional.
Des de l'Ajuntament de Mataró es va organitzar en format virtual la setmana de la informació i l'orientació professional (SIOP 2020) durant la qual es podia trobar tota la informació sobre els estudis que es podien cursar i les eines per decidir el seu camí.
Des del Servei local de Joventut de l'Ajuntament de Calafell s'ofereixen un seguit d'activitats i serveis amb una finalitat clarament socioeducativa: aula d'estudi, servei d'orientació educativa, activitats i tallers...
Serveis socioeducatius per adolescents i joves de 12 a 29 anys.
Des del Servei de Joventut de l'Ajuntament de Barberà del Vallès s'impulsen diferents actuacions amb finalitats socioeducatives.
Aquestes van des d'activitats i tallers gratuïts en els equipaments socioeducatius, a serveis d'informació i acompanyament i un treball en medi obert.
Servei d'orientació i acompanyament.
Ajuntament de Sant Adrià del Besòs
Des de fa anys l'Ajuntament de Sant Adrià del Besòs ofereix un servei d'orientació i acompanyament a la transició que es dona a tots els centres durant el curs.
Enguany s'ha reeditat i durant el confinament s'ha ofert virtualment entre el Servei de Joventut i Educació.
El Servei de Joventut de l'Ajuntament de Sant Boi de Llobregat ofereix sessions de suport a l'estudi amb l'objectiu de reduir l'abandonament escolar prematur i potenciar la igualtat d'oportunitats envers l'educació del jovent.
L'Ajuntament de Viladecans han creat l'espai Escola a casa per a infants i joves amb l'objectiu d'oferir, cada dia, noves activitats amb diverses temàtiques i per a totes les edats per tal de que les famílies amb infants o adolescents, o els mateixos adolescents i joves, tinguin maneres d'aprofitar el temps amb una intenció d'aprenentatge, alhora que s'ho passen bé.
La intenció és fer de cada casa una escola.
El Departament de Treball, Afers Socials i Famílies de la Generalitat de Catalunya duu a terme a Amposta un programa d'acompanyament a joves migrats sense referents familiars, basat en la mentoria social i que té per objectiu fomentar la convivència i la interacció amb els habitants dels municipis que tenen centres d'acollida.
L'ajuntament d'Amposta va fer una crida al voluntariat.
Fundació Privada Escola Sant Vicenç de Paül
KSAMEU és la secció juvenil de la Fundació Privada Escola Sant Vicenç de Paül i emmarca la seva acció en l'acompanyament personal a adolescents i joves i en la construcció del seu projecte vital i comunitari, generant un espai on cada persona se senti com a casa seva.
Fins i tot se n'han fet ressò alguns mitjans de comunicació com el Punt Avui o el diari digital Vila de Roses.
Educació i joves en el context d'emergència de la COVID-19 (pdf)
Educació i joves en el context de la COVID-19 I (03.06.2020 - 25.08.2020)
Educació i joves en el context de la COVID-19 II (25.08.2020 - 04.09.2020)
Educació i joves en el context de la COVID-19 III (04.09.2020 - 10.09.2020)
Educació i joves en el context de la COVID-19 IV (11.09.2020 - 15.09.2020)
Educació i joves en el context de la COVID-19 V (15.09.2020 - 23.09.2020)
La Direcció General de Joventut us proposa nous cursos i tallers, presencials i en línia, per aquesta tardor en l'àmbit de l'ocupació, la informació juvenil i la interculturalitat amb l'objectiu de millorar la formació dels i les professionals que treballen directament amb joves.
Durant el mes d'octubre i novembre es posa en marxa la 3a edició del Cicle de tallers de la Xarxa Nacional d'Emancipació Juvenil (XNEJ) sobre "Competències digitals a la XNEJ" amb un total de sis accions formatives dissenyades a partir de la detecció de necessitats entre els professionals de la informació juvenil.
També quatre formacions territorials sobre assessorament i formació en enfocament intercultural i un curs sobre la importància de la intel·ligència emocional aplicada a la recerca de feina.
Les inscripcions estan obertes, consulteu les dates i la modalitat i inscriviu-vos-hi.
La crisi econòmica vinculada a la pandèmia de la COVID-19 està tenint un impacte fort sobre la situació laboral de la joventut, segons les dades del segon trimestre de 2020 de l'Enquesta de població activa (EPA).
Les dades mostren un empitjorament en pràcticament tots els indicadors: així, la taxa d'activitat juvenil ha caigut 6,1 punts percentuals respecte el segon trimestre de 2019; la taxa d'ocupació, 8,4 punts; la taxa d'atur creix 6,4 punts; i la taxa d'emancipació cau 2,3 punts.
En xifres absolutes, i respecte l'any anterior, s'han perdut 80.900 llocs de treball ocupats per joves, el 39,7% de la pèrdua de llocs de treball.
El 70% de les àrees de Joventut i el 97% dels serveis d'atenció jove de Catalunya s'ha mantingut actius durant el confinament per l'emergència de la COVID-19 per donar resposta a les necessitats de les persones joves.
Aquesta és una de les principals conclusions de les dues enquestes que l'Agència Catalana de la Joventut, de la Direcció General de Joventut, va realitzar el mes d'abril, en ple confinament, entre totes les àrees de Joventut de Catalunya i els serveis d'atenció jove.
A través de dos qüestionaris diferents es volia conèixer quines polítiques de joventut es duien a terme durant el confinament, quines dificultats havien de superar per desenvolupar-les i quines eren les principals necessitats de les persones joves.
L'anàlisi dels resultats i les principals conclusions les teniu disponibles en aquests dos informes que us facilitem.
(RE) Connectem-nos Joves i professionals en el nou context social.
Organitza: Consell Comarcal del Maresme
Jornada "Arrela't al Pallars Jussà"
Taller pràctic: Instagram, TikTok, vídeos amb pocs recursos
Dates: 14 i 16 d'octubre de 2020
Jornada de Networking Odisseu "Connecta el teu Talent"
Seminari "Com sistematitzar l'avaluació dins de l'administració?
La institucionalització de l'avaluació a la Generalitat de Catalunya"
Organitza: Institut Català d'Avaluació de Polítiques Públiques (Ivàlua)
Formació i assessoraments en enfocament intercultural a Lleida
Dates: 21 i 28 d'octubre i 4 i 11 de novembre de 2020
Recursos i aplicacions útils per a les xarxes socials per poder connectar amb els joves
Curs "Habilitats de comunicació efectiva en l'atenció a les persones joves"
Dates: 28 i 30 d'octubre de 2020
Formació i assessoraments en enfocament intercultural a Girona
Formació i assessoraments en enfocament intercultural a Tarragona
Tècniques i recursos per gamificar les teves activitats nivell avançat
Sintetitza i representa gràficament la informació amb infografies nivell avançat
Convocatòria de finançament col·lectiu "Matchfunding Arrela't Alt Pirineu i Aran"
Termini: del 19 d'octubre al 13 de desembre de 2020
La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica.